जम्मू कश्मीर: शोपिया में एक आंतकी ढेर, एनकाउंटर में मार गिराया
जम्मू कश्मीर में शोपिया जिले के तुर्कुवांगम गांव में सुरक्षा बलों और आतंकवादियों के बीच चल रही मुठभेड़ में सुरक्षाबलों ने एक आतंकवादी को मार गिराया है।
श्रीनगर। जम्मू कश्मीर में शोपिया जिले के तुर्कुवांगम गांव में सुरक्षा बलों और आतंकवादियों के बीच चल रही मुठभेड़ में सुरक्षाबलों ने एक आतंकवादी को मार गिराया है। जम्मू कश्मीर पुलिस ने ये जानकारी दी है। जम्मू-कश्मीर पुलिस, सेना और सीआरपीएफ की संयुक्त टीम ने इलाके में आतंकवादियों की मौजूदगी के बारे में विशेष इनपुट पर गांव की घेराबंदी की थी। सुरक्षा बलों ने संदिग्ध इलाके में तलाशी तेज की तो आतंकवादियों और सुरक्षा बलों के बीच मुठभेड़ शुरू हो गई।जम्मू-कश्मीर पुलिस ने बताया कि गुरुवार को शोपियां के तुर्कवांगम में आतंकियों के होने की जानकारी के बाद सुरक्षाबलों ने तलाशी अभियान चलाया। घेरा सख्त होता देख आतंकियों ने सुरक्षाकर्मियों पर गोलीबारी कर दी थी, जिसके बाद मुठभेड़ शुरू हो गई। सूत्रों ने बताया कि क्षेत्र में अब भी दो से तीन आतंकी मौजूद हैं और अब दोनों तरफ से गोलीबारी हो रही है। पूरे इलाके को सील कर दिया गया है। सभी प्रकार की आजावाही को रोक दिया गया है। पुलिस अधिकारी ने बताया कि आतंकियों को पकड़ने के लिए सभी प्रकार की तैयारियां की गई हैं। गौरतलब है कि इससे पहले श्रीनगर में मंगलवार देर रात सुरक्षाबलों को बड़ी सफलता मिली थी। श्रीनगर के रैनावारी इलाके में मुठभेड़ में सुरक्षाबलों नेआतंकी संगठन लश्कर-ए-तैयबा के दो आतंकियों को मार गिराया था। मारे गए आतंकियों के पास से पुलिस को हथियार, गोला-बारूद समेत अन्य आपत्तिजनक सामान मिला था।श्रीनगर मुठभेड़ में मारे गए दोनों लश्कर-ए-तैयबा/ टीआरएफ के स्थानीय आतंकवादी थे। दोनों आतंकी घाटी के ही रहने वाले थे और घाटी में कई नागरिकों की हत्या की घटनाओं में उनका हाथ था।